cyanic-selkie/wikianc huggingface dataset:
Κύπελλο Ελλάδος ποδοσφαίρου ανδρών 1990-91
Στον τελικό έφτασαν ο Παναθηναϊκός (για 6η φορά τα τελευταία 10 χρόνια) έχοντας στο μεταξύ αποκλείσει τον ΠΑΟΚ στους ημιτελικούς και ο νεοφώτιστος στην Α' εθνική Αθηναϊκός για πρώτη και μοναδική ως τώρα φορά στην ιστορία του. Τη χρονιά αυτή η ΕΠΟ αποφάσισε την καθιέρωση για πρώτη φορά διπλού τελικού, σύμφωνα με το πρότυπο του κυπέλλου Ιταλίας. Ο Αθηναϊκός επέλεξε ως έδρα του πρώτου αγώνα το γήπεδο της Λεωφόρου Αλεξάνδρας και όχι το Εθνικό στάδιο Βύρωνα που ήταν η φυσική του έδρα, ενώ η ρεβάνς έγινε κανονικά στο Ολυμπιακό Στάδιο με τον Παναθηναϊκό να κερδίζει και τους 2 αγώνες και να φτάνει παράλληλα στην κατάκτηση του νταμπλ.
Ο Αθηναϊκός σαν φιναλίστ του κυπέλλου αγωνίστηκε την επόμενη χρονιά για πρώτη και μοναδική φορά στην ιστορία του στο κύπελλο κυπελλούχων Ευρώπης. Ο τερματοφύλακας του Αθηναϊκού στον πρώτο τελικό Νίκος Σαργκάνης απέτυχε να κατακτήσει το κύπελλο Ελλάδας και με μία τέταρτη ομάδα της καριέρας του, καθώς προηγήθηκαν οι κατακτήσεις με Καστοριά, Ολυμπιακό και Παναθηναϊκό, ενώ για τον διαιτητή του Β' τελικού Μελέτη Βουτσαρά ήταν ο τελευταίος αγώνας της καριέρας του. Για τέταρτη συνεχόμενη χρονιά πρώτος σκόρερ της διοργάνωσης αναδείχθηκε ο Δημήτρης Σαραβάκος που σημείωσε 10 γκολ.
Β' τελικός
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1990-1991
261
Η τρέχουσα σελίδα αφορά το έτος 261 κατά το Γρηγοριανό ημερολόγιο
Το έτος 261 (CCLΧΙ ) ήταν ένα κοινό έτος, το οποίο ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Γαλλιηνού και Ταύρου (ή, λιγότερο γνωστό, το έτος 1014 από Κτήσεως Κόσμου). Η ονομασία 261 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Καλαμούδι Εύβοιας
Το Καλαμούδι είναι μικρό ημιορεινό χωριό στην βόρεια Εύβοια και την Περιφερειακή Ενότητα Εύβοιας.
Γεωγραφικά - Ιστορικά στοιχεία
Το Καλαμούδι βρίσκεται στους νότιους πρόποδες του όρους Καβαλλάρης σε υψόμετρο 390 μέτρα ενώ απέχει 19 χλμ. (οδικά) Β.-ΒΔ. από την Λίμνη (έδρα του δήμου) και 95 χλμ. ΒΔ. από την Χαλκίδα. Αναφέρεται από την περίοδο της τουρκοκρατίας στην τοποθεσία όπου βρίσκεται μέχρι σήμερα, η οποία χαρακτηρίζεται από πλούσια βλάστηση, πολλά  τρεχούμενα νερά και δροσερό κλήμα το καλοκαίρι. Σε απόσταση 4 χιλιομέτρων βόρεια είναι το μοναστήρι του Όσιου Δαυίδ και σε 7 χιλιόμετρα οι καταρράκτες Δρυμώνα. Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αιγαίων. Σύμφωνα με το σχέδιο Καλλικράτης ανήκει στην τοπική κοινότητα Ροβιών που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 37 κάτοικοι.
Mutant (άλμπουμ του Arca)
Το "Mutant" είναι το δεύτερο στούντιο άλμπουμ της παραγωγού της ηλεκτρονικής μουσικής, Alejandra Ghersi με το ψευδώνυμο Arca, γνωστή για τις συνεργασίες της με τη Björk, τον Kanye West και την FKA twigs. Κυκλοφόρησε στις 20 Νοεμβρίου του 2015 από τη Mute. Το εξώφυλλο σχεδιάστηκε από τον Jesse Kanda, ο οποίος σκηνοθέτησε και το βίντεο κλιπ για το κομμάτι "Front Load". Το βίντεο κλιπ προκάλεσε αντιδράσεις καθώς περιείχε κοντινές λήψεις των γεννητικών οργάνων της καλλιτέχνιδας. Βίντεο κλιπ κυκλοφόρησαν και για τα κομμάτια "ΕΝ" και "Vanity", σκηνοθετημένα και τα δύο από την ίδια, με το δεύτερο να έχει σκηνοθετηθεί σε συνεργασία με τον Daniel Sannwald.
Παραπομπές
Κατηγορία:Άλμπουμ του 2015
Ναθαναήλ-Νικόλαος Δομενεγίνης
Ο Ναθαναήλ-Νικόλαος Δομενεγίνης (1865 - 1935) ήταν Έλληνας λόγιος και πολιτικός, ζακυνθινής καταγωγής. Καταγόταν από οικογένεια πολιτικών και ευγενών της Ζακύνθου. Πολέμησε στην Ήπειρο με το σώμα των ερυθροχιτώνων και διακρίθηκε στη μάχη του Δρίσκου, το 1912. Υπηρέτησε ως Νομάρχης στα Επτάνησα και συνέγραψε σονέτα και άλλα λογοτεχνικά έργα.
Πρώτα χρόνια και σπουδές
Γεννήθηκε στη Ζάκυνθο το 1865. Ήταν γιος του Ιωάννη Δομενεγίνη (1824-1899), δικηγόρου και βουλευτή της Ζακύνθου και πληρεξουσίου. Σπούδασε νομικά στο Πανεπιστήμιο των Αθηνών.
Πολεμική δράση και πολιτική σταδιοδρομία
Ανέπτυξε έντονη πολεμική δράση, λαμβάνοντας μέρος στον Πόλεμο του 1897 και στον Πρώτο Βαλκανικό Πόλεμο και διακρίθηκε στο Δρίσκο μαζί με τον Μαβίλη. Το 1912 είχε τον βαθμό του Ταγματάρχη και πολέμησε με τους Γαριβαλδινούς.
Το 1905 διορίστηκε Νομάρχης Κέρκυρας και υπηρέτησε τον ίδιο χρόνο στη Λευκάδα ως την απόλυσή του, στις 15 Δεκεμβρίου 1905. Κατά τη διάρκεια της θητείας του ως νομάρχη στη Λευκάδα αντιμετώπισε την εξέγερση των χωρικών για την τιμή του κρασιού, τον Αύγουστο του 1905. Στη συνέχεια (1916) εκπροσώπησε την κυβέρνηση στα Ιωάννινα.
Λογοτέχνης
Ο Δομενεγίνης έγραψε ποιήματα, πεζά και επιμελήθηκε μεταφράσεις του Φώσκολου. Το 1898 με έναν ύμνο του για την Κρήτη απέσπασε βραβείο. Σονέτα που έγραψε ο Δομενεγίνης εκδόθηκαν με πρόλογο από τον Ξενόπουλο το 1920.
Παραπομπές
Κατηγορία:Έλληνες λόγιοι Κατηγορία:Νομάρχες Κέρκυρας Κατηγορία:Νομάρχες Λευκάδας
Ισίδωρος Ντογιάκος
Ο Ισίδωρος Ντογιάκος (1956) είναι Έλληνας εισαγγελέας ο οποίος από το 2022 έως και τον Ιούνιο του 2023 υπηρέτησε ως Εισαγγελέας του Αρείου Πάγου.
Βιογραφικά στοιχεία
Γεννήθηκε το 1956 στην Αθήνα. Φοίτησε στη Νομική σχολή Αθηνών και εισήχθη στο εισαγγελικό επάγγελμα το 1983.
Το 1996 προήχθη σε εισαγγελέα πρωτοδικών, το 2005 σε αντεισαγγελέα εφετών, το 2013 σε εισαγγελέα εφετών, το 2018 σε αντεισαγγελέα του Αρείου Πάγου και το 2022 σε εισαγγελέα του Αρείου Πάγου Πάγου. Κατά τη διάρκεια της σταδιοδρομίας του έχει υπηρετήσει στο τμήμα εσωτερικής ποινικής έρευνας της Εισαγγελίας Πρωτοδικών Αθηνών από το 1992 έως το 2001 (εισαγγελέας Πρωτοδικών από το 1996), ως εποπτεύων εισαγγελέας του ΣΔΟΕ σε πανελλαδικό επίπεδο καθώς και ως προϊστάμενος της εισαγγελίας εφετών.
Έχει μία κόρη, η οποία είναι δικηγόρος και έχει παντρευτεί το δήμαρχο Γλυφάδας Γιώργο Παπανικολάου με κουμπάρο τον Κώστα Καραμανλή.
Δικαστικές υποθέσεις
Έχει χειριστεί ως εισαγγελικός λειτουργός πληθώρα υποθέσεων που απασχόλησαν την κοινή γνώμη όπως την έρευνα για τον τρόπο απόκτησης της περίφημης έπαυλης Παπανδρέου στην Εκάλη, το σκάνδαλο των ακινήτων, την υπόθεση Αριστοτέλη Παυλίδη κ.α.. Το 2000 διέταξε τη σύλληψη του καλλιτέχνη Τζίμη Πανούση για το αδίκημα της περιύβρισης συμβόλου καθώς ο τελευταίος χρησιμοποίησε σφυροδρέπανο αντί σταυρού στην ελληνική σημαία που εικονιζόταν σε αφίσα παράστασής του.
Πειθαρχική ποινή και δικαίωση στο ΕΔΔΑ
Τον Νοέμβριο του 2014 εξελέγη προϊστάμενος της Εισαγγελίας Εφετών Αθηνών. Τον Αύγουστο του 2015 ξεκίνησε έρευνα σχετικά με αντικανονική συμμετοχή στις εκλογές ανάδειξης προϊσταμένου στην Εισαγγελία Εφετών Αθηνών. Με επιστολή της προς τον αρμόδιο επιθεωρητή της πειθαρχικής έρευνας η Πρόεδρος του Αρείου Πάγου, Βασιλική Θάνου, υποστήριξε ότι η εκλογή του Ντογιάκου στη θέση του προϊσταμένου ήταν παράτυπη. Ο Ντογιάκος θεωρώντας ότι η παρέμβαση αυτή της προέδρου ήταν παράνομη και παραβίαζε το αυτοδιοίκητο της εισαγγελίας εφετών συγκάλεσε την ολομέλεια της εισαγγελίας με θέμα: «Εξωθεσμική παρέμβαση της Προέδρου του Αρείου Πάγου στο αυτοδιοίκητο της Εισαγγελίας Εφετών Αθηνών», η συνεδρίαση της οποίας αναβλήθηκε.
Για την κίνησή του αυτή του ασκήθηκε πειθαρχική δίωξη από την Πρόεδρο του Αρείου Πάγου για συμπεριφορά μη συνάδουσα με την ιδιότητά του ως εισαγγελικού λειτουργού και κατάχρηση εξουσίας ως διευθύνων την Εισαγγελία Εφετών Αθηνών». Το πρωτοβάθμιο πειθαρχικό όργανο του Αρείου Πάγου του επέβαλε ποινή επίπληξης κατά της οποίας ασκήθηκε έφεση. Έφεση, όμως, άσκησε και ο υπουργός Δικαιοσύνης, Νίκος Παρασκευόπουλος, ο οποίος υποστήριξε ότι η ποινή έπρεπε να ήταν βαρύτερη.
Τον Σεπτέμβριο του 2016 γνωστοποιήθηκε ότι το δευτεροβάθμιο πειθαρχικό όργανο του Αρείου Πάγου επέβαλε ποινή στέρησης μισθού 40 ημερών, ποινή η οποία αποτελούσε κώλυμα εκλογιμότητας για τη θέση του προϊσταμένου στην Εισαγγελία Εφετών. Εν τέλει, λόγω μη έγκαιρης επίδοσης της πειθαρχικής απόφασης, ο Ντογιάκος έθεσε υποψηφιότητα και εξελέγη για δεύτερη φορά προϊστάμενος της Εισαγγελίας Εφετών συγκεντρώνοντας το 48% των ψήφων. Λίγες ημέρες μετά η πειθαρχική ποινή κοινοποιήθηκε με αποτέλεσμα να εκπέσει του αξιώματός του.
Κατά της απόφασης αυτής προσέφυγε στο Ευρωπαϊκό Δικαστήριο Ανθρωπίνων Δικαιωμάτων υποστηρίζοντας ότι παραβιάστηκε το δικαίωμα έκφρασής του. Τον Δεκέμβριο του 2022 η ελληνική κυβέρνηση αναγνώρισε ότι η πειθαρχική ποινή που επιβλήθηκε στον Ισ. Ντογιάκος παραβίασε την ελευθερία της έκφρασής του και προσέφερε ως αποζημίωση το χρηματικό ποσό των 7.000 ευρώ με συνέπεια το ΕΔΔΑ να εκδώσει σχετική απόφαση με την οποία δεχόταν την προσφυγή του Ντογιάκου. Για την απόφαση της κυβέρνησης να προχωρήσει σε συμβιβασμό ασκήθηκε κριτική από την αντιπολίτευση.
Υπόθεση παρακολουθήσεων
Τον Ιανουάριο του 2023, ύστερα από αίτημα της Cosmote, ο Ντογιάκος εξέδωσε γνωμοδότηση, με την οποία ανέφερε ότι η Αρχή Διασφάλισης του Απορρήτου των Επικοινωνιών δεν είχε αρμοδιότητα να ελέγχει αιτήματα πολιτών για το αν παρακολουθούνται τα τηλέφωνά τους για λόγους εθνικής ασφάλειας καθώς και ότι δεν έχει δυνατότητα ελέγχου στους τηλεφωνικούς παρόχους. Παράλληλα στην ίδια γνωμοδότηση αναφερόταν στις ποινικές κυρώσεις που προβλέπονται στη σχετική νομοθεσία σε περίπτωση παραβίασης αυτής από τα μέλη της ΑΔΑΕ, γεγονός το οποίο θεωρήθηκε ως έμμεση απειλή προς τα μέλη της Ανεξάρτητης Αρχής. Η γνωμοδότηση προκάλεσε έντονες πολιτικές αντιδράσεις από τα κόμματα της αντιπολίτευσης και επικρίθηκε ως αντισυνταγματική από τον πρόεδρο της ΑΔΑΕ, Χρήστο Ράμμο, τον Δικηγορικό Σύλλογο Αθηνών καθώς και από σειρά συνταγματολόγων, μεταξύ των οποίων οι Νίκος Αλιβιζάτος, Ευάγγελος Βενιζέλος κ.α. Αντίθετα, η Ένωση Εισαγγελεών υποστήριξε ότι ο Εισαγγελέας του Αρείου Πάγου ενήργησε εντός των καθηκόντων του.
Παραπομπές
Κατηγορία:Έλληνες δικαστικοί Κατηγορία:Εισαγγελείς του Αρείου Πάγου
ΣΚ Κοβίλια
Η ΣΚ Κοβίλια είναι μια πορτογαλική, ποδοσφαιρική ομάδα από την πόλη Κοβίλια, η οποία συμμετέχει στη Σεγκούντα Λίγκα. Ιδρύθηκε το 1923. Έδρα της ομάδας είναι το Estádio Municipal José Santos Pinto, χωρητικότητας 3000 θεατών.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1923
Τιμ Λότους
thumb|right|225px|Ο [[Άιρτον Σένα ενώ οδηγεί τη Lotus 98T στη Μ. Βρετανία (1986)]] thumb|right|225px|Ο [[Τζιμ Κλαρκ ενώ οδηγεί τη Lotus 24 στη Γερμανία (1962)]] Η Τιμ Λότους (Team Lotus), ή απλά Λότους, είναι παλαιά ομάδα της Φόρμουλα 1 με επτά παγκόσμια πρωταθλήματα κατασκευαστών στο παλμαρέ της. Ήταν θυγατρική της βρετανικής βιομηχανίας αυτοκινήτων Lotus Cars, η οποία ειδικευόταν σε σπορ και αγωνιστικά οχήματα.
Κατασκεύαζοντας η ίδια τα αμαξώματα των μονοθεσίων της υπό την καθοδήγηση του ιδρυτή και αρχισχεδιαστή της Κόλιν Τσάπμαν, η Λότους ήταν υπεύθυνη για σειρά τεχνολογικών καινοτομιών. Κινητήρες προμηθευόταν από άλλους κατασκευαστές, με πιο επιτυχημένες τις συνεργασίες με την Κόβεντρι Κλίμαξ και την Κόσγουωρθ/Φορντ.
Η Τιμ Λότους δεν πρέπει να συγχέεται με τις σύγχρονες κατόχους των πνευματικών δικαιωμάτων του ονόματος «Λότους» στη Φόρμουλα 1, συγκεκριμένα την Λότους Ρέισινγκ και την Λότους Φόρμουλα 1, οι οποίες συμμετείχαν στο πρωτάθλημα από το 2010 έως το 2015.
Σύντομο ιστορικό
Από το 1952 που ιδρύθηκε, η μητρική εταιρεία συμμετείχε ενεργά σε λιγότερο ανταγωνιστικές διοργανώσεις, όπως για παράδειγμα το πρωτάθλημα Φόρμουλα 2.
Αποφάσισε να εισέλθει στη Φόρμουλα 1 στη σαιζόν του 1958 και έκανε την παρθενική της εμφάνιση στο Γκραν Πρι του Μονακό. Στην τέταρτη σαιζόν της πανηγύρισε την πρώτη νίκη σε βαθμολογούμενο αγώνα (εκείνη την εποχή σχεδόν τα μισά γκραν-πρι ήταν αγώνες επίδειξης), όταν ο Ίνες Άιρλαντ τερμάτισε πρώτος στη Νέα Υόρκη το 1961.
Το 1963 ξεκίνησε μια χρυσή δεκαπενταετία, κατά την οποία η Λότους κέρδισε έξι διπλά πρωταθλήματα (κατασκευαστών/οδηγών) συν ένα ακόμα κατασκευαστών. Μεγάλα ονόματα αυτής της περιόδου ήταν οι Τζιμ Κλαρκ, Γκράχαμ Χιλ, Γιόχεν Ριντ, Έμερσον Φιτιπάλντι και Μάριο Αντρέτι. Μάλιστα ο Ριντ κατέχει το μακάβριο ρεκόρ του μοναδικού οδηγού που έχει στεφθεί παγκόσμιος πρωταθλητής μετά θάνατον, αφού είχε σκοτωθεί σε δοκιμαστική κούρσα τέσσερα γκραν-πρι πριν λήξει η σαιζόν.
225px|μικρογραφία|δεξιά|Lotus 49 225px|μικρογραφία|δεξιά|Lotus 88 Μέσα σε αυτή την περίοδο η Λότους παρουσίασε σειρά τεχνολογικών καινοτομιών στα μονοθέσιά της, όπως:
Μετά την τελευταία κατάκτηση του πρωταθλήματος το 1978 η Λότους περιέπεσε στη μετριότητα και για έξι σαιζόν δεν είχε ούτε μια νίκη. Ο ερχομός του νεαρού Άιρτον Σένα το 1985 από την Τόλμαν τόνωσε την παρουσία της ομάδας για μια τριετία, χαρίζοντάς της κάποιες πρωτιές σε γκραν-πρι και δύο τρίτες θέσεις στο πρωτάθλημα κατασκευαστών, αλλά αυτή ήταν απλά η τελευταία αναλαμπή. Τα μονοθέσιά της ήταν πια ξεπερασμένα για τις ανάγκες της Φόρμουλα 1 και την πτωτική τάση δεν κατάφεραν να την αναστρέψουν ούτε κορυφαίοι οδηγοί, όπως ο τρις πρωταθλητής Νέλσον Πικέ ή ο τότε ανερχόμενος Μίκα Χάκινεν.
225px|μικρογραφία|δεξιά|Lotus 100T (Honda Collection Hall) Η ομάδα διαλύθηκε μετά τη σαιζόν του 1994, όταν η μητρική εταιρεία πούλησε τα δικαιώματά της στη νεοεμφανιζόμενη Πασίφικ Ρέισινγκ.
Πρωταθλήματα κατασκευαστών
Η ομάδα κατάκτησε 7 πρωταθλήματα κατασκευαστών στις σαιζόν:
Πρωταθλήματα οδηγών
Η ομάδα κατάκτησε 6 πρωταθλήματα οδηγών, με τους:
Εξωτερικοί σύνδεσμοι
Λοτους Τιμ
Παλινόρθωση των Βουρβόνων
thumb|250px|[[Λουδοβίκος ΙΗ΄ της Γαλλίας|Λουδοβίκος ΙΗ΄]] Μετά την εκδίωξη του Ναπολέοντα Α΄ της Γαλλίας το 1814, οι Σύμμαχοι αποκατέστησαν την Δυναστεία των Βουρβόνων στο Γαλλικό θρόνο. Η επακόλουθη περίοδος καλείται Παλινόρθωση, και χαρακτηρίζεται από μια ορμητική συντηρητική αντίδραση και την επανασταθεροποίηση της Ρωμαιοκαθολικής Εκκλησίας ως μια δύναμη στη Γαλλική πολιτική.
Λουδοβίκος ΙΗ΄, 1814-1824
Η παλινόρθωση του Λουδοβίκου ΙΗ΄ στο θρόνο το 1814 επηρεάστηκε ευρέως μέσα από την υποστήριξη του πρώην υπουργού εξωτερικών του Ναπολέοντα Ταλεϋράνδου, ο οποίος έπεισε τις νικηφόρες Συμμαχικές Δυνάμεις για την επιθυμία της παλινόρθωσης των Βουρβόνων.
Πέιπους (αποσαφήνιση)
Το όνομα Πέιπους μπορεί να αναφέρεται:
Διοργανώσεις Ε.Π.Σ. Αθηνών 1999–00
Τα Αθηναϊκά τοπικά πρωταθλήματα Αθηνών της αγωνιστικής περιόδου 1999-00 (τελευταία για τον 20ό αιώνα) διεξήχθησαν σε δυο ομίλους (των 19/18 ομάδων) για την πρώτη κατηγορία, τέσσερις ομίλους στη δεύτερη και έξι ομίλους στην τρίτη κατηγορία.
Το πρωτάθλημα της Α΄ ΕΠΣΑ κατέκτησαν οι Άγιοι Ανάργυροι στον Α΄ όμιλο (η ομάδα αυτή κατέκτησε τον τίτλο του πρωταθλητή Αθηνών μετά από 68 χρόνια) και η Αγία Ελεούσα στο Β΄ όμιλο. Υπερπρωταθλήτρια αναδείχθηκε η ομάδα της Αγίας Ελεούσας που νίκησε στον άτυπο Τελικό ο οποίος έγινε στα Γλυκά Νερά στις 14 Μαΐου 2000, με σκορ 1-0 τον αντίπαλό της, από γκολ του Στέλιου Βογιατζή στην παράταση (92ο λεπτό).
Η Αγία Ελεούσα, όπως και οι δευτεραθλητές Άγιοι Ανάργυροι, πήραν μέρος στο Ειδικό ερασιτεχνικό πρωτάθλημα ποδοσφαίρου, μέσω του οποίου πέτυχαν αμφότεροι την άνοδό τους στη Δ΄Εθνική.
Κυπελλούχος ΕΠΣΑ για το 2000 αναδείχθηκε ο Π.Α.Ο. Αγίου Δημητρίου. Επικράτησε στον τελικό με σκορ 1-0 του Θρασύβουλου Φυλής.
Πηγές
Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1999-2000
Electric Wizard
Οι Electric Wizard είναι αγγλικό doom metal συγκρότημα, το οποίο δημιουργήθηκε στο Ντόρσετ το 1993 και θεωρείται ένα από τα πιο σημαντικά του είδους.
Βιογραφία
Το συγκρότημα δημιουργήθηκε το 1992 με την ονομασία Thy Grief Eternal και ηχογράφησε το ντέμο "On Blackened Wings". Την επόμενη χρονιά μετονομάστηκαν σε Eternal, ηχογραφώντας δύο ακόμη ντέμο. Ο τραγουδιστής και κιθαρίστας Τζας Όμπορν σχημάτισε τους Electric Wizard, μαζί με τον μπασίστα Τιμ Μπάγκσοου και το ντράμερ Μαρκ Γκρίνινγκ.
Το 1994, υπέγραψαν στη δισκογραφική εταιρεία "Rise Above" και ξεκίνησαν τις ηχογραφήσεις του ομώνυμου άλμπουμ τους. Ο δίσκος κυκλοφόρησε τον Ιανουάριο του 1995, παρουσιάζοντας έντονες επιρροές από τη μουσική των Black Sabbath. Την ίδια χρονιά, το κομμάτι "Demon Lung" συμπεριλήφθηκε σε 7" split-σινγκλ μαζί με τους Our Haunted Kingdom, οι οποίοι εξελίχθηκαν στους Orange Goblin. Η πρώτη κυκλοφορία των Electric Wizard στη Βόρεια Αμερική, ήλθε με το ΕΡ "Chrono.Naut", μέσω της εταιρείας "Man's Ruin".
left|thumb|230px|Οι Electric Wizard στο Bergen Metal Fest του 2007 Τον Ιούλιο του 1996, ηχογραφήθηκε το άλμπουμ "Come My Fanatics..." στα "Red Dog Studios" και κυκλοφόρησε στις αρχές του 1997, με το επιπλέον κομμάτι "Return To The Sun Of Nothingness" στην ιαπωνική του έκδοση. Ακολούθησε το ΕΡ "Supercoven", το οποίο κυκλοφόρησε σε περιορισμένη έκδοση, μόνο μέσω ταχυδρομικής παραγγελίας. Οι πρώτοι δύο δίσκοι του συγκροτήματος κυκλοφόρησαν στη συλλογή "Come My Fanatics.../Electric Wizard" το 1999, ενώ ο δίσκος "Dopethrone" του 2000 έλαβε διθυραμβικές κριτικές, θεωρούμενος ως ένα από τα σπουδαιότερα άλμπουμ του είδους, το οποίο συμπεριελάμβανε το δεκαπεντάλεπτο "Weird Tales".
Η ηχογράφηση του τέταρτου τους δίσκου, καθυστέρησε όταν ο Γκρίνινγκ έπεσε από ένα ποδήλατο, χτυπώντας το χέρι του, ενώ αργότερα ο Όμπορν έπαθε δηλητηρίαση από αλκοόλ και αναγκάστηκε να εισαχθεί σε νοσοκομείο. Ο δίσκος με τίτλο "Let Us Prey" κυκλοφόρησε στις 25 Μαρτίου 2002 και το συγκρότημα ανακοίνωσε ότι η συναυλία στο "Khyber Pass" της Φιλαδέλφεια θα ήταν η τελευταία του. Παρ' όλα αυτά, οι Electric Wizard συνέχισαν περιοδεύοντας μαζί με τους Cathedral το Νοέμβριο του 2002 στη Μεγάλη Βρετανία.
Το 2003, ο ντράμερ Τζάστιν Γκριβς αντικατέστησε τον Γκρίνινγκ, ενώ το μπάσο ανέλαβε ο Ρομπ Αλ-Ίσα και έγινε μέλος του συγκροτήματος η κιθαρίστρια Λιζ Μπάκινχαμ, πλαισιώνοντας τον Όμπορν, ο οποίος είχε μετακομίσει στις Ηνωμένες Πολιτείες. Η νέα σύνθεση κυκλοφόρησε το άλμπουμ "We Live" και περιόδευσε στην Αυστραλία μαζί με τους Pod People τον Οκτώβριο και το Νοέμβριο του 2005, ενώ η "Rise Above" εξέδωσε τα τραγούδια του ντέμο "On Blackened Wings" σε περιορισμένο αριθμό αντιτύπων, το 2005.
thumb|200px|Η Λιζ Μπάκινχαμ το 2009 Νέος ντράμερ του σχήματος έγινε ο Σον Ράτερ το 2006 και έναν χρόνο αργότερα κυκλοφόρησαν τον δίσκο "Witchcult Today", ηχογραφημένο με μηχανήματα της δεκαετίας του '70, με σκοπό να παρουσιάσουν έναν vintage ήχο. Το 2008, ο ελληνικής καταγωγής Τάσος Δανάζογλου αντικατέστησε τον Ρομπ Αλ-Ίσα και η νέα σύνθεση κυκλοφόρησε το "Black Masses" το 2010.
Ο Μαρκ Γκρίνινγκ επέστρεψε στο συγκρότημα, ενώ ο Όμπορν ανακοίνωσε την ηχογράφηση ενός νέου δίσκου. Οι Electric Wizard υπέγραψαν στη "Spinefarm Records", αφήνοντας τη "Rise Above" μετά από είκοσι χρόνια συνεργασίας και κυκλοφόρησαν το άλμπουμ "Time to Die" στις 29 Σεπτεμβρίου 2014, ανεβαίνοντας στο # 64 του Billboard στις Ηνωμένες Πολιτείες και το Top-20 στη Φινλανδία. Μετά την ηχογράφηση του δίσκου, επέστρεψε στο σχήμα ο ντράμερ Σάιμον Πουλ, ενώ το μπάσο ανέλαβε ο Κλέιτον Μπούρτζες.
Τον Μάιο του 2016, έγινε γνωστό ότι το συγκρότημα θα επιστρέψει στη δισκογραφία μέχρι το τέλος του έτους. Παρ' όλα αυτά, η νέα τους κυκλοφορία καθυστέρησε ως τα τέλη του 2017, όταν κυκλοφόρησαν το άλμπουμ "Wizard Bloody Wizard" μέσω της Spinefarm Records.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αγγλικά doom metal συγκροτήματα Κατηγορία:Stoner rock συγκροτήματα Κατηγορία:Sludge metal συγκροτήματα Κατηγορία:Μουσικά τρίο
Renault Safrane
Το Renault Safrane ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Renault, από τον Απρίλιο του 1992 έως τον Δεκέμβριο του 2000. Συνολικά παρήχθησαν 312.779 αντίτυπα σειράς Safrane κατά τη διάρκεια των 8,5 ετών παραγωγής του, ενώ τον Ιούλιο του 1996 υπέστη μια έντονη αισθητική και μηχανική ανανέωση. Μάλιστα το 25 ήταν το πρώτο μοντέλο στην ιστορία της εταιρείας που εισήγαγε και καθιέρωσε αερόσακο οδηγού. Αντικατέστησε το Renault 25 και αντικαταστάθηκε στις αρχές του 2002 από το Renault Vel Satis.
Το 2008, η ονομασία Safrane αναβίωσε για ένα νέο πολυτελές μοντέλο, επίσης της κατηγορίας Ε, το οποίο βασίζεται στο σεντάν Renault Samsung SM5 και διατίθεται σε αρκετές πετρελαιοπαραγωγικές χώρες της Μέσης Ανατολής ως Renault Safrane, και από το 2009 και στο Μεξικό. Το σημερινό Safrane έχει υποστεί από τότε αρκετές ανανεώσεις.
Safrane Biturbo
thumb|left|Renault Safrane Biturbo Baccara. thumb|left|Το σαλόνι ενός Renault Safrane με αυτόματο κιβώτιο.
Η κορυφαία έκδοση του αρχικού Safrane μπήκε στην παραγωγή τον Φεβρουάριο του 1993 και κυκλοφόρησε στην αγορά για τη σεζόν (model year) του 1994 και ήταν το αποκλειστικά τετρακίνητο Safrane Biturbo, που εξελίχθηκε σε συνεργασία της Renault με τους γερμανικούς βελτιωτικούς οίκους Irmsher και Hartge. Όπως υποδηλώνει το όνομά του, ο V6 κινητήρας βενζίνης των 3.0 λίτρων του Alpine A610, γνωστός ως PRV, είχε εξοπλιστεί με διπλό turbo, αποδίδοντας έτσι ισχύ 262 ίππους. Μπορούσε να παραγγελθεί στα επίπεδα εξοπλισμού RXE ή Baccara. Η επιτάχυνση 0 - 100 km/h ερχόταν σε μόλις 7,2 δευτερόλεπτα και η τελική ταχύτητα έφτανε τα 252 km/h, ενώ το ταχύμετρο είχε μέγιστη ένδειξη τα 280 km/h, έναντι 260 km/h στις άλλες εκδόσεις του Safrane.
Ωστόσο, διατέθηκε αποκλειστικά με χειροκίνητο κιβώτιο, καθώς δεν υπήρχε τότε πουθενά σε παγκόσμια κλίμακα αυτόματο κιβώτιο που να συνδυαζόταν με κινητήρα εγκάρσιας τοποθέτησης και με τετρακίνηση ταυτόχρονα. Λόγω αυτού του παράγοντα, καθώς και της τότε προτίμησης των υποψήφιων αγοραστών της κατηγορίας αυτής για κινητήρες V8 αντί για V6, μόλις 806 αντίτυπα του Safrane Biturbo κατασκευάστηκαν και η παραγωγή του διακόπηκε τον Σεπτέμβριο του 1996.
Τεχνικά στοιχεία
Όλοι οι κινητήρες βενζίνης του Safrane ήταν με ηλεκτρονική έγχυση καυσίμου (injection) και με καταλύτη, καθώς αμφότερα είχαν γίνει πλέον υποχρεωτικά στην Ευρώπη.
Ετήσια παραγωγή
thumb|right|Το πίσω μέρος ενός Renault Safrane Φάσης 1.
Ισμαέλ Μπα
Ο Ισμαήλ Μπα είναι Σενεγαλέζος ποδοσφαιριστής που αγωνιζόταν στη θέση του μέσου.
Καριέρα
Ο Ισμαήλ Μπα αγωνίστηκε κατά σειρά στις Α.Ο. Skoda Ξάνθη, Άρη Θεσσαλονίκης, Α.Ο. Skoda Ξάνθη, ΑΕΚ Λάρνακας, Ομόνοια Λευκωσίας, ΑΕΠ Πάφου και Ατρόμητο Γεροσκήπου.
Το 1997 και το 2000 ήταν διεθνής με την Εθνική Σενεγάλης.
Πηγές
Κατηγορία:Σενεγαλέζοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές ΑΕΠ Πάφου Κατηγορία:Ποδοσφαιριστές Ατρόμητου Γεροσκήπου Κατηγορία:Ποδοσφαιριστές Εθνικής Σενεγάλης Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ξένοι ποδοσφαιριστές στην Ελλάδα
Α.Ε.Κ. (ράγκμπι γυναικών)
Το τμήμα ράγκμπι λιγκ γυναικών της ΑΕΚ υπήρξε ελληνική ομάδα Ράγκμπι λιγκ που ανήκε στον ομώνυμο σύλλογο. Το τμήμα γυναικών, ξεκίνησε το 2018 και συμμετείχε σε διοργανώσεις της Ελληνικής Ομοσπονδίας Μοντέρνου Πεντάθλου (ΕΟΜοΠ). Είναι ανενεργό από το 2019.
Η πρώτη εμφάνιση έγινε τον Ιούνιο του 2018, στο γήπεδο Γκορυτσάς όπου η γυναικεία ομάδα της Α.Ε.Κ. αντιμετώπισε τις ομάδες του Προμηθέα και του Πυρρίχιου Ασπροπύργου σε αγώνες που διεξήχθησαν με τους κανόνες Ράγκμπυ Αγγίγματος (Touch Rugby).
Προσωπογραφία μίας Ινφάντας (Φλαντς)
Η Προσωπογραφία μίας Ινφάντας (ισπανικά: Retrato de una Infanta) είναι έργο αναγεννησιακής ζωγραφικής που φιλοτέχνησε περίπου το 1496 ο Φλαμανδός ζωγράφος Χουάν ντε Φλαντς (περ. 1450 - πριν το 1519). Ανήκει στη συλλογή του Μουσείου Τύσεν-Μπορνεμίσα στη Μαδρίτη. Η κοπέλλα, απορροφημένη καθώς είναι από τις σκέψεις της, γοητεύει με τη μελαγχολική της έκφραση, καθώς και με την αθωότητά της. Ο καλλιτέχνης επιδεικνύει ιδιαίτερη ευαισθησία απέναντι στο μοντέλο του, συνδυάζοντας την έμφαση που δίνεται από τους Φλαμανδούς στις λεπτομέρειες με μια ικανότητα ψυχολογικής διείσδυσης χαρακτηριστική της αναγεννησιακής ζωγραφικής.
Ο καλλιτέχνης εγκαταστάθηκε στην Ισπανία το 1496, μπαίνοντας στην υπηρεσία της βασίλισσας Ισαβέλλας της Καθολικής ως ζωγράφος της αυλής. Εκεί φιλοτέχνησε έργα θρησκευτικού περιεχομένου, αλλά και προσωπογραφίες της βασιλικής οικογένειας. Η εικονιζόμενη νέα είναι πιθανότατα μια από τις κόρες της Ισαβέλλας, η πριγκίπισσα Καταλίνα (1485 – 1536), η οποία έμελλε να παντρευτεί το 1509 τον Ερρίκο Η΄ της Αγγλίας.
Το γεγονός ότι το κορίτσι κρατά ένα μπουμπούκι τριαντάφυλλου μπορεί να ερμηνευτεί με διάφορους τρόπους. Μια ερμηνεία θεωρεί πως πρόκειται για σύμβολο της δυναστείας των Τυδώρ (η Καταλίνα παντρεύτηκε αρχικά τον Αρθρούρο, Πρίγκιπα της Ουαλίας, το 1501). Μια άλλη άποψη θέλει το ανθος να αποτελεί αναφορά στην τρυφερή ηλικία της έφηβης. Η τρίτη θεωρία υποστηρίζει πως η προσωπογραφία φιλοτεχνήθηκε για να αποτελέσει γαμήλιο πορτραίτο.
Η καταγωγή του ζωγράφου είναι εμφανής από την ακρίβεια με την οποία αποδίδει τα κεντήματα του φορέματος και την κομψή κόμμωση, με τις τρίχες που συγκρατούνται από την κορδέλλα να απεικονίζονται σχεδόν μία προς μία. Ο αντίχειρας και ο δείκτης έχουν σχεδιαστεί με χαρακτηριστική κομψότητα. Το οβάλ πρόσωπο του κοριτσιού οριοθετείται απαλά από λεπτεπίλεπτο φως και σκιές που εντείνουν την αίσθηση του όγκου. Το νεαρό κορίτσι αποπνέει μια αίσθηση ονειρικής πραότητας, τυπικής του ύφους του ζωγράφου. Η αντίθεση φωτός και σκιάς, προσεκτικά μελετημένη, συμβάλλει στην απόδοση του προσώπου και των πτυχών του φορέματος, δημιουργώντας συγχρόνως - μέσω της προβολής του περιγράμματος μιας πόρτας ή ενός παραθύρου - ένα είδος κορνίζας μέσα στον ίδιο τον πίνακα.
Η προσοχή του θεατή εστιάζεται στο κεφάλι και το πρόσωπο, τα χαρακτηριστικά του οποίου, απεικονισμένα από το Χουάν δε Φλάντες με πιστότητα και με ψυχολογική διεισδυτικότητα, αποτυπώνουν τη σταδιακή μετάβαση από την εφηβεία στην ωριμότητα.
Μετόχι Αχαΐας
Με το όνομα Μετόχι υπάρχουν τρεις οικισμοί στην Αχαΐα:
262
Η τρέχουσα σελίδα αφορά το έτος 262 κατά το Γρηγοριανό ημερολόγιο
Το έτος 262 (CCLXII ) ήταν ένα κοινό έτος, το οποίο ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Γαλλιηνού και Φαυστιανού (ή, λιγότερο γνωστό, το έτος 1015 από Κτήσεως Κόσμου). Η ονομασία 262 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Παγκόσμιο Κύπελλο Ποδοσφαίρου Ενόπλων 2001
Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2001 (τελική φάση) διεξήχθη στην Αίγυπτο, στο Κάιρο, από 21 Ιουνίου ως 5 Ιουλίου 2001, με συμμετοχή 11 χωρών. Νικήτρια αναδείχθηκε η Εθνική Ενόπλων της Αιγύπτου, η οποία στον τελικό νίκησε την Ελλάδα.
Συμμετοχές
Στην τελική φάση μετείχαν έντεκα χώρες, οι οποίες χωρίστηκαν σε τρεις ομίλους των 4-3-4 ομάδων:
Σύστημα διεξαγωγής
Μετά την ολοκλήρωση των αγώνων των ομίλων, οκτώ ομάδες προκρίθηκαν στην προημιτελική φάση: τρεις από τους ομίλους Α΄ και Γ΄ (των τεσσάρων ομάδων) και δύο από τον Β΄ όμιλο (των τριών ομάδων). Οι νικητές έπαιξαν στα ημιτελικά. Οι νικήτριες των δύο ημιτελικών αγωνίστηκαν στον τελικό και οι ηττημένες για την 3η θέση.
Πηγές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 2001
Μητροπολιτικός Ναός Κοιμήσεως της Θεοτόκου (Βουρλά)
Ο Μητροπολιτικός Ναός Κοιμήσεως της Θεοτόκου ήταν εκκλησία στα Βουρλά της Τουρκίας.
Ιστορία
Ανεγερθείσα σε άγνωστη ημερομηνία και ευρισκόμενη επί μίας εκ των κεντρικότερων οδών των Βουρλών και, παράλληλα, σε κοντινή απόσταση της Αναξαγορείου Σχολής, θεωρούνταν ως η παλαιότερη χρονικά εκκλησία της πόλης. Υπέστη επιδιορθωτικές εργασίες το 1796, καθώς και το 1860.
Περιγραφή
Η εκκλησία ήταν τρίκλιτη βασιλική, χαρακτηριζόμενη από την απουσία τρούλου. Παράλληλα, διέθετε τριγωνικού σχήματος περίβολο, ο οποίος πλαισιωνόταν από σημαντικού ύψους τείχισμα το οποίο είχε ανεγερθεί με απώτερο σκοπό να καθιστά την εκκλησία μη ορατή από το ύψος της γειτονικής οδού.
Πηγές
Κατηγορία:Κτίρια και κατασκευές στα Βουρλά Κατηγορία:Πρώην εκκλησίες στην Τουρκία Κατηγορία:Εκκλησίες αφιερωμένες στην Παναγία
Κύπελλο Κυπελλούχων Ευρώπης καλαθοσφαίρισης ανδρών 1976-77
Στα ημιτελικά η Καντού απέκλεισε την κάτοχο του τίτλου Τσιντσάνο Μιλάνο (που είχε ξεκινήσει τους αγώνες της από το δεύτερο γύρο) και οι σέρβοι εκτόπισαν τους ισπανούς της Ζοβεντούτ Schweppes.
1ος γύρος (Προκριματική φάση)
Έγιναν έντεκα διπλές αναμετρήσεις που οδήγησαν εκτός της συνέχειας τις εκπροσώπους του Ισραήλ (Χαποέλ Γκιβάτ Γιαγκούρ), της Ελβετίας (Ολίμπικ Φρίμπουργκ), της Αγγλίας (London YMCA), της Ελλάδας (ΑΕΚ ), της Ολλανδίας (Φλαμίνγκος Χάαρλεμ), της Βουλγαρίας (Τσερνομόρετς Μπουργκάς), της Αλβανίας (Παρτιζάνι Τιράνων), της Γερμανίας (Βόλφενμπυτελ MTV), της Νορβηγίας (Ντιάρντβικ UMFN), του Λουξεμβούργου (Έτσελα Έτελμπρυγκ) και της Αιγύπτου (Αλ Ζαμαλέκ Κάιρο).
2ος γύρος (Φάση των 12)
Εδώ, το παιχνίδι έχασαν ακόμη έξι σύλλογοι: Η Βιμπρζέζε Γκντανσκ (Πολωνία), η Κόρτραϊλ BC (Kortrijl) (Βέλγιο), η Boroughmuir Εδιμβούργο (Σκοτία), η Μπεσίκτας Ιστάνμπουλ, η Βιένα Τρεντ (Αυστρία) και η σουηδική Χέγκσμπο Γκέτεμποργκ.
Προημιτελική φάση
Την πόρτα της εξόδου από τη διοργάνωση "είδαν" η Στεάουα Βουκουρεστίου, η Σλάβια Πράγας, η Σπαρτάκ Λένινγκραντ και η γαλλική ASVEL Βιλερμπάν.
Τελικός
Η Καντού του κόουτς Αρνάλντo Ταουριζάνο επικράτησε, έπειτα από συναρπαστικό αγώνα, με μισό καλάθι της αντιπάλου της (87-86). Για τους Iταλούς (που τότε ξεκινούσαν μια αξιοσημείωτη δυναστεία στο θεσμό) είχαν αγωνισθεί οι αμερικανοί Μπομπ Λίνχαρτ και Χάρτθορν Ουίνγκο και οι Πιερλουίτζι Μαρτσοράτι, Ρεκαλκάτι, Κορτινόβις, Ντέλα Φιόρι, Κατίνι, Ναταλίνι, Τομπολάτο, Μενεγκέλ, Νεγκροκούσα, Καπελέτι, Καραπάκι, Πρετσάτι. Το Βελιγράδι έπαιξε με τους Βούτσινιτς, Ζούπανσιτς, Μπάνιανιν, Νταμιάνοβιτς, Ντράγκαν "Ντράγκι" Ίβκοβιτς, Στάνκοβιτς, Πρέλεβιτς, Τάσιτς, Γιάριτς και Μάροβιτς.
Πηγές
1976 1977 Κυπελλο Κυπελλουχων Ευρωπης Κυπελλο Κυπελλουχων Ευρωπης
Κυβέρνηση Νικολάου Καλογερόπουλου 1921
Η Κυβέρνηση του Νικολάου Καλογερόπουλου 1921 (Ιανουάριος - Μάρτιος 1921), διαδέχτηκε την κυβέρνηση του Δημητρίου Ράλλη, όταν αυτή παραιτήθηκε. Ο Νικόλαος Καλογερόπουλος, εκπροσώπησε την Ελλάδα στην Συνδιάσκεψη του Λονδίνου, από την οποία όμως η ελληνική πλευρά δεν αποκόμισε κανένα κέρδος. Οι αποτυχίες του ελληνικού στρατού στις πρώτες του επιχειρήσεις στο Εσκί Σεχήρ, και το γενικότερο κλίμα απαισιοδοξίας, οδήγησαν τον Καλογερόπουλο σε παραίτηση, προκειμένου να αναλάβει την πρωθυπουργία, ο φυσικός αρχηγός του κυβερνητικού συνασπισμού, ο Δημήτριος Γούναρης.
Αναφορές
1921 01 Κατηγορία:1921 1
Όρνιθα
Η όρνιθα ή κοινώς κότα, (αρσενικός: αλέκτωρ (καθαρεύουσα), ή κοινώς πετεινός ή κόκορας, ουδέτερο το κοτόπουλο) (επιστ. Gallus gallus domesticus - Όρνιθα η όρνιθα η οικιακή) είναι εξημερωμένο πτηνό. Είναι ένα από τα πιο κοινά και διαδεδομένα οικόσιτα ζώα, αφού υπολογίζεται ότι το 2003 υπήρχαν γύρω στα 24 δισεκατομμύρια εκπρόσωποι του είδους. Δηλαδή υπάρχουν περισσότερες κότες στον κόσμο από οποιοδήποτε άλλο πουλί, ή και από τους ανθρώπους. Ο άνθρωπος εκτρέφει τις κότες κυρίως ως πηγή τροφίμων, για το κρέας τους και τα αυγά τους.
Η κότα πιστεύεται ότι εξημερώθηκε στην Ινδία, ενώ πρόσφατα ανακαλύφτηκαν στοιχεία ότι η εξημέρωσή της είχε ήδη ξεκινήσει στο Βιετνάμ πριν από 10.000 χρόνια.
Από την Ινδία το εξημερωμένο πτηνό διαδόθηκε στην Περσία, στη Λυδία, μετά στη δυτική Μικρά Ασία και γύρω στον 9ο-8ο αιώνα π.Χ. και στην Ελλάδα.
Η κότα ήταν γνωστή στην Αίγυπτο από την 18η Δυναστεία, ως το "το πουλί που γεννάει ένα αυγό κάθε μέρα". Η κότα ήρθε στην Αίγυπτο από τη Συρία και τη Βαβυλώνα, σύμφωνα με τα χρονικά του Τούθμωση Γ'. Στην Παλαιά Διαθήκη δεν γίνεται καμιά αναφορά στην εξημερωμένη κότα.
Διαβίωση
Οι όρνιθες θεωρούνται παμφάγα πτηνά. Σε ελεύθερο περιβάλλον, σκάβουν στο χώμα για αναζήτηση σπόρων, εντόμων και ακόμα μεγαλύτερων ζώων όπως οι σαύρες και μικρά ποντίκια. Ελεύθερες στη φύση μπορούν να ζήσουν για πέντε έως ένδεκα έτη, ανάλογα με το είδος (ράτσα). Σε εμπορική εντατική αναπαραγωγή κρέατος, ένα κοτόπουλο ζει γενικά μόνο για έξι εβδομάδες πριν να σφαγεί. Το κοτόπουλο κατανάλωσης κρέατος βιολογικής εκτροφής θα θανατωθεί συνήθως σε περίπου 14 εβδομάδες.
Οι κότες ορνιθοτροφείου μπορούν να παραγάγουν τουλάχιστον 300 αυγά ετησίως. Μετά από 12 μήνες, οι κότες αυγοπαραγωγής χάνουν σταδιακά την απόδοσή τους και θανατώνονται προκειμένου να χρησιμοποιηθούν σαν τροφή κατοικίδιων ζώων, για πίτες και άλλα επεξεργασμένα τρόφιμα.
Μορφολογία
μικρογραφία|150px|κόκκορας Το αρσενικό μπορεί να διαφοροποιηθεί από το θηλυκό. Συνήθως διαφοροποιείται από τις κότες με το εντυπωσιακό φτέρωμα, που χαρακτηρίζεται από μακριές ουρές και λαμπρά φτερά στο λαιμό και πλάτη, το μεγαλύτερο λειρί καθώς και την πολύ δυνατή φωνή. Εντούτοις, σε μερικές φυλές, όπως η Sebright, ο κόκκορας είναι σχεδόν όμοιος με την κότα.
Τα ενήλικα κοτόπουλα έχουν ένα σαρκώδες λοφίο στα κεφάλια τους, που λέγεται λειρί, και επίσης μια σαρκώδη προεξοχή κάτω από τα ράμφη τους. Τα ενήλικα αρσενικά και θηλυκά έχουν λειρί, αλλά στις περισσότερες φυλές προεξέχει πιο πολύ στα αρσενικά.
Οι κότες δεν είναι ικανές για πτήσεις, αν και τα ελαφρύτερα πουλιά είναι γενικά σε θέση να πετάξουν σε μικρές αποστάσεις, όπως για παράδειγμα για να πηδήξουν πάνω από φράκτες ή να κουρνιάσουν σε ένα δέντρο (όπου φωλιάζουν τη νύχτα όταν βρίσκονται σε φυσικό περιβάλλον).
Κοινωνικότητα
Είναι κοινωνικά πουλιά και ζουν μαζί ως κοπάδι. Έχουν κοινοτική προσέγγιση στην επώαση των αυγών και την ανατροφή των μικρών. Τα μεμονωμένα κοτόπουλα σε ένα κοπάδι πολλές φορές θα καθιερώσουν μια κοινωνική ιεραρχία, με τα κυρίαρχα κοτόπουλα να έχουν την προτεραιότητα στην πρόσβαση σε τροφή. Ο κόκκορας συνήθως θα προσκαλέσει τις κότες για τροφή αλλά θα τραφεί μαζί τους, χωρίς να περιμένει. Η απομάκρυνση ενός μέλους από ένα κοπάδι προκαλεί προσωρινή διάσπαση σε αυτήν την κοινωνική δομή έως ότου καθιερωθεί μια νέα. Η προσθήκη νεότερων πουλιών σε ένα υπάρχον κοπάδι μπορεί να προκαλέσει αναταραχή και βία. Η έλλειψη κόκκορα σε κοπάδι μπορεί να κάνει τις κότες να εγκαταλείψουν τη στέγη τους προς αναζήτηση κόκκορα.
Οι κότες θα προσπαθήσουν να γεννήσουν σε φωλιές που περιέχουν ήδη αυγά, και είναι γνωστό ότι μπορεί να μετακινήσουν αυγά από γειτονικές φωλιές στη δικιά τους. Μερικοί αγρότες χρησιμοποιούν πλαστά αυγά για να ενθαρρύνουν τις κότες να γεννήσουν σε μια συγκεκριμένη θέση. Το αποτέλεσμα αυτής της συμπεριφοράς είναι ότι ένα κοπάδι θα χρησιμοποιήσει μόνο μερικές προτιμώμενες θέσεις, και όχι μία θέση για κάθε ένα πουλί. Οι κότες μπορεί επίσης να δείξουν επίμονη προτίμηση για μια συγκεκριμένη φωλιά, και έτσι να συμβεί δύο (ή περισσότερες) κότες να προσπαθούν να μοιραστούν την ίδια φωλιά. Εάν η φωλιά είναι μικρή, μπορεί η μία κότα να γεννήσει πάνω στην άλλη.
Οι πετεινοί ή κοκόρια λαλούν (με μια δυνατή και μερικές φορές διαπεραστική κραυγή) που παίζει το ρόλο οριοθέτησης της εδαφικής τους περιοχής σε σχέση με τους άλλους πετεινούς. Εντούτοις, το λάλημα μπορεί επίσης να προκύψει από κάποια ξαφνική διαταραχή στο περιβάλλον τους. Σε παλαιότερες εποχές, όταν οι περισσότεροι άνθρωποι δεν είχαν ρολὀγια, το πρωινό λάλημα του πετεινού, σηματοδοτούσε το ξημέρωμα και την προετοιμασία για την έναρξη των αγροτικών εργασιών. Οι κότες "κακαρίζουν" δυνατά εφόσον γεννήσουν ένα αυγό, και επίσης για να καλέσουν τους νεοσσούς τους, ή εμπρός σε κάποιο κίνδυνο.
Δόντια
Οι κότες, όπως όλα τα πτηνά, διαθέτουν ράμφος. Το 2006, ερευνώντας την καταγωγή των πουλιών, επιστήμονες ανακάλυψαν ένα υπολειπόμενο γονίδιο κοτόπουλου, talpid2, και διαπίστωσαν ότι στα σαγόνια των εμβρύων αρχίζει, αλλά δεν ολοκληρώνεται, ο σχηματισμός δοντιών, όπως εκείνα που βρέθηκαν σε αρχαία απολιθώματα πουλιών. Ο John Fallon, δήλωσε ότι τα κοτόπουλα έχουν " … διατηρήσει τη δυνατότητα να έχουν δόντια, υπό ορισμένους όρους. " ..."
Τεχνητή επώαση
Η επώαση των αυγών της κότας μπορεί να γίνει και τεχνητά με επιτυχία. Σχεδόν όλα τα γονιμοποιημένα αυγά θα εκκολαφθούν μετά από 21 ημέρες σε καλές συνθήκες (37.5 °C) και σχετική υγρασία περίπου 55%, με αύξηση σε 70% στις τελευταίες τρεις ημέρες της επώασης για να βοηθήσει να μαλακώσει το τσόφλι των αυγών. Τα αυγά πρέπει να αναστρέφονται τακτικά (συνήθως τρεις έως οκτώ φορές κάθε εβδομάδα) κατά τη διάρκεια του πρώτου μέρους της επώασης.
Εάν τα αυγά μένουν αμετακίνητα, τότε το εσωτερικό του εμβρύου θα κολλήσει στο τσόφλι και μπορεί μεν να εκκολαφθεί, αλλά με κάποιες φυσικές ατέλειες. Μερικοί επωαστήρες γυρίζουν τα αυγά αυτόματα. Αυτή η στροφή μιμείται τη φυσική διαδικασία - μια κότα θα σταθεί πάνω από τα αυγά αρκετές φορές ημερησίως και θα μετατοπίσει τα αυγά με το ράμφος της. Όμως εάν τα αυγά γυρίζουν κατά τη διάρκεια της τελευταίας εβδομάδας της επώασης ο νεοσσός μπορεί να αντιμετωπίσει προβλήματα εκκόλαψης.
Υπάρχουν βιομηχανικοί επωαστήρες, οι οποίοι στα ράφια τους μπορούν να εκκολάψουν δεκάδες χιλιάδες αυγά σε έναν χρόνο. Η περιστροφή των αυγών είναι μια πλήρως αυτοματοποιημένη διαδικασία.
Οι οικιακοί επωαστήρες είναι μικρά κιβώτια τα οποία χωρούν από 6 έως 75 αυγά και συνήθως είναι ηλεκτρικοi.
Παγκόσμια παραγωγή
Ο παγκόσμιος πληθυσμός είναι γύρω στα 24 δις κοτόπουλα, γύρω στα 4 για κάθε άνθρωπο, κάτι που αντανακλά το πόσο σημαντική είναι η κότα για τη διατροφή του ανθρώπου. Το 2008, μόνο στις ΗΠΑ σφάχτηκαν γύρω στα 9 δις κοτόπουλα σύμφωνα με το USDA. Η χώρα με τη μεγαλύτερη παραγωγή στον κόσμο είναι η Κίνα και ακολουθούν οι ΗΠΑ, η Ινδονησία, η Βραζιλία και η Ινδία, ενώ σημαντική βιομηχανία πουλερικών υπάρχει και στην Τουρκία, τη Ρωσία και τη Γαλλία.
800px|Παγκόσμια παραγωγή κοτόπουλων. Πρώτη παραγωγός η Κίνα.
Εξωτερικοί σύνδεσμοι
Ορνιθα Ορνιθα
UTC+07:20
UTC+07:20 είναι το αναγνωριστικό για την ζώνη ώρας UTC+07:20.
Χρήση
Η UTC+07:20 χρησιμοποιήθηκε ως θερινή ώρα στην Σιγκαπούρη ανάμεσα στο 1933 και το 1941. Στα μεσάνυχτα, στις 1 Ιανουαρίου 1933, η ζώνη ώρας άλλαξε από την UTC+07:00 στην UTC+07:20. Αυτή η ζώνη ώρας χρησιμοποιήθηκε μέχρι τα μεσάνυχτα στις 1 Σεπτεμβρίου 1941  όταν άρχισε να χρησιμοποιείται η ζώνη ώρας UTC+07:30.
Παραπομπές
Κατηγορία:Μετατοπίσεις UTC
Ακαδέμικο ντε Βιζεού ΦΚ
Η Ακαδέμικο ντε Βιζεού ΦΚ είναι μια ποδοσφαιρική, πορτογαλική ομάδα από το Βιζεού. Ιδρύθηκε το 1914. Συμμετέχει στη Σεγκούντα Λίγκα. Έδρα της ομάδας είναι το Estádio do Fontelo, χωρητικότητας 8046 θεατών. Έχει κατακτήσει ένα πρωτάθλημα τρίτης κατηγορίας.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1914
Λορίν Χάτον
Η Λορίν Χάτον (πραγματικό όνομα Μαίρη Λόρενς Χάτον, 17 Νοεμβρίου 1943 - ) είναι μοντέλο και ηθοποιός από τις ΗΠΑ. Γεννημένη και μεγαλωμένη στις νότιες Ηνωμένες Πολιτείες, η Χάτον μετακόμισε στη Νέα Υόρκη πολύ νέα, για να ξεκινήσει καριέρα μόντελινγκ. Αν και αρχικά απορρίφθηκε από τα πρακτορεία λόγω ενός κενού ανάμεσα στα δόντια της, υπέγραψε συμβόλαιο με την εταιρεία καλλυντικών Revlon το 1973, το οποίο τότε ήταν το μεγαλύτερο συμβόλαιο στην ιστορία της βιομηχανίας του μόντελινγκ.
Κατά τη διάρκεια της καριέρας της, η Χάτον εργάστηκε τόσο ως μοντέλο όσο και ως ηθοποιός, κάνοντας το ντεμπούτο της στον κινηματογράφο στο αθλητικό δράμα Paper Lion το 1968, δίπλα στον Άλαν Άλντα. Έπαιξε επίσης πρωταγωνιστικούς ρόλους στις ταινίες Ο τζογαδόρος (1974) και American Gigolo (1980) και αργότερα εμφανίστηκε στην τηλεόραση στις σειρές Paper Dolls και Nip/Tuck.
Η Χάτον συνέχισε να είναι μοντέλο μέχρι τα εβδομήντα της, εμφανιζόμενη σε πολυάριθμες διαφημιστικές καμπάνιες για τις εταιρείες H&M, Lord and Taylor και Alexander Wang και εμφανίστηκε στην πασαρέλα για την κολεξιόν του Τομ Φορντ την άνοιξη του 2012 και για την Bottega Veneta στην Εβδομάδα Μόδας Νέας Υόρκης το 2016.
Τα πρώτα χρόνια
Το πραγματικό όνομα της Χάτον είναι Μαίρη Λόρενς Χάτον. Γεννήθηκε στις 17 Νοεμβρίου 1943, στο Τσάρλεστον της Νότιας Καρολίνας, από τους Λόρενς Μπράιαν Χάτον και Μίνι (Μπάρενς) Χάτον. Ο πατέρας της ήταν γέννημα θρέμμα από το Μισισίπι, όπου μεγάλωσε δίπλα στον Γουίλιαμ Φόκνερ, και μετατέθηκε στην Αγγλία στον Β΄ Παγκόσμιο Πόλεμο, όταν γεννήθηκε η Λόρεν.
Μετά τον πόλεμο, η μητέρα της Χάτον χώρισε από τον πατέρα της το 1945 και εκείνη μετακόμισε στο Μαϊάμι και αργότερα στην Τάμπα της Φλόριντας. Η Χάτον πέρασε τα υπόλοιπα παιδικά της χρόνια στην Τάμπα, μη γνωρίζοντας τον πατέρα της, ο οποίος πέθανε στις 24 Ιουνίου 1956 από καρδιακή προσβολή σε ηλικία 37 ετών. Εργαζόταν ως αγροτικός συντάκτης στο The Cotton Trade Journal, ζώντας στο Σέλμπι του Τενεσί με τη δεύτερη σύζυγό του. «Το ότι δεν γνώρισα ποτέ τον πατέρα μου ήταν το πιο οδυνηρό πράγμα στη ζωή μου», είπε η Χάτον το 1996.
Μετά τον δεύτερο γάμο της μητέρας της, η Χάτον πήρε το επώνυμο Χολ, αν και ο πατριός της δεν την υιοθέτησε ποτέ επίσημα. Αποφοίτησε από το λύκειο Chamberlain στην Τάμπα το 1961 και ήταν από τους πρώτους φοιτητές που φοίτησαν στο Πανεπιστήμιο της Νότιας Φλόριντας το 1961. Αργότερα, η Χάτον συγκατοίκησε με τον πρώην ντισκ τζόκεϊ της Τάμπα, Πατ Τσάμπουρς (βετεράνο πολέμου και 19 χρόνια μεγαλύτερό της, ο οποίος είχε χάσει ένα πόδι σε επίθεση καμικάζι) στη Νέα Υόρκη, όπου εργάστηκε ως σερβιτόρα "κουνελάκι" στο κλαμπ Playboy. Τότε έκανε την πρώτη της εμφάνιση στην τηλεόραση ως διαγωνιζόμενη στην εκπομπή To Tell The Truth το 1963. Το ζευγάρι έζησε στην Ευρώπη, τις Μπαχάμες και αργότερα μετακόμισε στη Νέα Ορλεάνη, όπου η Χάτον φοίτησε στο Newcomb College, στη συνέχεια στο Πανεπιστήμιο Tulane από όπου αποφοίτησε με πτυχίο Bachelor of Arts το 1964.
1964–2007: Τα πρώτα βήματα και η Revlon
μικρογραφία| Η Χάτον σε φωτογραφία του 1974 για την ταινία Ο τζογαδόρος Η Χάτον επέστρεψε μόνη της στη Νέα Υόρκη στα μέσα της δεκαετίας του 1960, άλλαξε το όνομά της και το έκανε "Λορίν Χάτον" και ξεκίνησε καριέρα μοντέλου. Οι πράκτορες της συμβούλεψαν να κρύψει το κενό ανάμεσα στα δόντια της και προσπάθησε να χρησιμοποιήσει κερί για να το κάνει. Αργότερα χρησιμοποίησε μια θήκη, την οποία συχνά κατάπινε ή έβαζε λάθος. Η Χάτον διατήρησε τελικά αυτή την «ατέλεια» και το All Movie Guide δήλωσε ότι της έδινε «μια ευαισθησία που τα άλλα, πιο αιθέρια μοντέλα στερούνταν». Συνέχισε να δουλεύει στο μόντελινγκ και εμφανίστηκε σε μια διαφήμιση του οίκου Chanel το 1968, φωτογραφημένη από τον Ρίτσαρντ Άβεντον.
Το 1973, η Χάτον υπέγραψε συμβόλαιο με τα καλλυντικά Revlon, με αμοιβή 250.000$ ετησίως για 20 ημέρες εργασίας. Αυτή η επαγγελματική σχέση κράτησε 10 χρόνια. Εκείνη την εποχή, ήταν το μεγαλύτερο συμβόλαιο στην ιστορία του μόντελινγκ. Το αρχικό συμβόλαιο της Χάτον με τη Revlon αφορούσε την εκπροσώπηση της σειράς Ultima II. Είκοσι χρόνια αργότερα, υπέγραψε νέο συμβόλαιο με τη Revlon για να γίνει το πρόσωπο του Results, μιας συλλογής θεραπειών ενυδάτωσης. Το συμβόλαιό της με τη Revlon έφερε στη Χάτον και άλλες δουλειές στο μόντελινγκ, η οποία εμφανίστηκε στο εξώφυλλο του περιοδικού Vogue 26 φορές, αριθμός ρεκόρ.
Το 1982, η Χάτον εμφανίστηκε σε δύο διαφημίσεις της Pepsi Light, μία που βουτάει ολόσωμο μαγιό σε μια πισίνα και μία όπου βρέχεται όταν το ντους ανοίγει μόνο του.
Το 1988, εμφανίστηκε σε μια καμπάνια για την Barneys New York, και το 1993, εμφανίστηκε στην πασαρέλα για τον σχεδιαστή Κάλβιν Κλάιν. Το 1997, η Χάτον εμφανίστηκε σε πολλές διαφημιστικές καμπάνιες για το αυστραλιανό πολυκατάστημα David Jones. Το 2001, αντικαταστάθηκε από τη Μέγκαν Γκέιλ.
Η Χάτον εμφανίστηκε στο εξώφυλλο του Νοεμβρίου 1999 του αμερικανικού περιοδικού Vogue ως μία από τις «Σύγχρονες Μούσες». Μετά την ανάρρωσή της από ένα ατύχημα με μοτοσικλέτα το 2000, έγινε η εκπρόσωπος της δικής της μάρκας καλλυντικών "Lauren Hutton's Good Stuff", μιας σειράς προϊόντων για ώριμες γυναίκες. Η μάρκα κυκλοφόρησε κυρίως στις ΗΠΑ, αλλά ήταν διαθέσιμη και στην Ευρώπη και τη Νότια Αμερική.
Τον Οκτώβριο του 2005, οη Χάτον έδωσε συνέντευξη στην εκπομπή Good Morning America του ABC σε σχέση με τη μελλοντική έκδοση του περιοδικού Big που ήταν εξ ολοκλήρου αφιερωμένη στην καριέρα της Χάτον και περιλάμβανε οκτώ σελίδες με γυμνές φωτογραφίες. Η Χάτον συμφώνησε να ποζάρει γυμνή όταν ήταν 61 ετών.
Η Χάτον, η οποία υποτίθεται ότι είναι μία από τις τέσσερις γυναίκες που τους προσφέρθηκαν 1 εκατομμύριο δολάρια από τον Λάρι Φλιντ για να ποζάρουν γυμνές, εξήγησε ότι πρώτα ζήτησε άδεια από τα 14 βαφτιστήρια της.
2008–2021: Πασαρέλα και καμπάνιες
Μαζί με μοντέλα όπως η Ιμάν και η Πολίνα Πορίσκοβα, η Χάτον ήταν ένα από τα μέλη της επιτροπής σε μια συζήτηση με τίτλο "Το μοντέλο ως μούσα" σε μια ετήσια εκδήλωση του Μητροπολιτικού Μουσείου.
Το 2011, η Χάτον περπάτησε στην πασαρέλα για την ανοιξιάτικη κολεξιόν του 2012 του Τομ Φορντ. Ο σχεδιαστής Αλέξις Μπιτάρ, αποδέκτης του βραβείου CFDA Accessory Designer of the Year, επέλεξε προσωπικά τη Χάτον ως μοντέλο του οίκου του, έχοντας επιλέξει την Τζόαν Κόλινς την προηγούμενη χρονιά. Η Χάτον δήλωσε ότι τα κοσμήματα του Μπιτάρ είναι «σαν τέχνη και δεν μοιάζουν με τίποτα άλλο που έχω δει ποτέ». Στη συνέχεια, η Χάτον εμφανίστηκε δίπλα σε ανθρώπους όπως η ηθοποιός Σούγια Τσανγκ και η κόρη της Άνι Λένοξ Τάλι Λένοξ, στην ανοιξιάτιμη διαφημιστική καμπάνια του 2011 για την εταιρεία Club Monaco.
Εμφανίστηκε στην καμπάνια "Do Something" του σχεδιαστή Αλεξάντερ Γουάνγκ, μαζί με τον Ροντ Στιούαρτ και την Κέιτ Μος το 2015. Συμμετείχε επίσης στην καμπάνια της H&M το φθινόπωρο του 2016.
Κινηματογραφική και τηλεοπτική καριέρα
Πριν γίνει διάσημο μοντέλο, η Χάτον έκανε το κινηματογραφικό της ντεμπούτο στο Paper Lion (1968) και αργότερα έπαιξε στον Τζογαδόρο (1974) δίπλα στον Τζέιμς Κάαν.
Πρωταγωνίστησε επίσης στην τηλεοπτική ταινία του Τζον Κάρπεντερ Someone's Watching Me! (1978) και έπαιξε τον γυναικείο πρωταγωνιστικό ρόλο στο American Gigolo (1980). Συνέχισε με εμφανίσεις στις ταινίες Ο ληστής των διαμαντιών (1984), Once Bitten (1985), μια μέτρια επιτυχία και Guilty as Charged (1992). Έκανε επίσης μια κάμεο εμφάνιση ως καλεσμένη σε πάρτι στην ταινία Τέλεια κορμιά του 1985.
Το 1984, η Χάτον εντάχθηκε στο καστ της βραχύβιας σαπουνόπερας Paper Dolls, όπου συμπρωταγωνιστούσαν οι Λόιντ Μπρίτζες και Μόργκαν Φέρτσαϊλντ. Το 1986, συμπρωταγωνίστησε στην τηλεοπτική μίνι σειρά Sins, στην οποία πρωταγωνιστούσε η Τζόαν Κόλινς και πρωταγωνίστησε δίπλα στον Στέισι Κιτς στην τηλεοπτική ταινία The Return of Mike Hammer. Την άνοιξη του 1987, η Χάτον έπαιξε έναν πρωταγωνιστικό ρόλο σε ταινία επιστημονικής φαντασίας με τίτλο Timestalkers και την ίδια χρονιά ήταν γκεστ σταρ στη σαπουνόπερα Φάλκον Κρεστ για αρκετά επεισόδια.
Το 1995, η Χάτον πήρε έναν ρόλο στη σαπουνόπερα του CBS Central Park West, υποδυόμενη την πλούσια Λίντα Φέρτσαϊλντ για έναν χρόνο, μέχρι το τέλος της σειράς.